Faxxa ngħas -iljieli tagħha kienu saru faxxa ċpar. Ftit minuti ta' rqad u ħalel twal ta' insomnja. Kellha ritwal fiss kull lejl. Tielgħa u nieżla. Iddur u tagħqad f'dik il-house of character li żewġha kien wiret mingħand iz-zi Anni. Tiftaħ il-friġġ u tara xi jmiss jinxtara waqt li tnaqqar biċċa ġobon Romano jew gidma perżut tal-koxxa. Tqalleb gazzetta ta' xi tliet ġimgħat ilu li żewġha kien ħalla tiġri fuq is- sufan bla ma biss indenja ruħu jwarrabha jew jarmiha. Taqra l-SMSs li jkunu daħlu matul il-jum u tħassar dawk li m'għandhiex bżonn waqt li tittama li xi ħadd jibagħtilha messaġġ imġiddem biex ikollha ma' min tikkorrispondi forsi l-lejl jgħaddi f'ħakka ta' għajn. Tittawwal mit-tieqa tal-kamra tas-sodda biex tara min jonqos jasal mill- karozzi tal-ġirien. Waħda wara l-oħra: il-Varis griża ta' Tessie li kienet tedha titfgħalha l-ilma quddiem il-parapett tagħha waqt li hi kienet tigdem ilsienha biex ma taqlax inkwiet, il-Peugeot 206 ta' Martin ir-raġel ta' Tessie, l-isports car ta' binhom Zven li kien jgħaddi minn kullimkien qisu x-xitan tal-infern indannat, l-iSkoda oranġjo relikwa ta' żmien Mintoff se taqa' biċċiet ta' żewġha li ma kien ipartatha ma' xejn mingħalih kellu l-isbaħ żafir, is-Saxo wine tagħha, il-Corolla ta' Michael l-accountant u l-Audi ta' martu li kienet tqażżeż triq mingħaliha Kate Middleton. Terġa' lura fis-sodda u tilbes il-headphones. L-aħħar ġugarell li żewġha xtralha: radju DAB. Tqalleb stazzjon wara ieħor. Fuq One Radio, Fr Colin Apap jitkellem dwar l-emarġinati u jilmenta fuq in-nuqqas ta' ġustizzja fis-soċjetà Maltija. Fuq il-101, Joe Vella b'mużika romantika li flok issaħħrek tiffrustrak. Fuq Campus FM, Sergio Grech jeqred fuq Mabel Strickland u l-pożizzjoni kuntrarja tagħha għall-Indipendenza. Tqabbad sigarett u tnitten miżbla. Id-duħħan jinfirex mal-kamra u jidħol fi mnifsejh, jinbxu imma hu jibqa' jippersisti midfun fin-ngħas. Lanqas jekk tisplodi bomba ma' widnejh ma tqajmu kien spiss jiftaħar 'il-hero.' Kien jaf li hi ma tantx kienet torqod imma hu safrattant kien jibqa' hemm jongħos jekk mhux ukoll iżid fl-intensità tar-raqda. Annimal mhux bniedem dak, kienet tgerger weħidha, fl-intern l-iktar mudlam u mitluf tagħha. Kienet tittama li d-duħħan tagħha jxerrqu u jqajmu. Vendikazzjoni kienet titfa' d-duħħan f'wiċċu biex forsi tirrabjah u tindannah. Tittama li almenu jqum minn hemm u jheżżiżha tnejn kif tmiss il-liġi. Kienet miexja għall-erbgħin. Minn fuqha kienu għaddew sebgħa u tletin rebbiegħa, sebgħa u tletin sajf, sebgħau tletin ħarifa u sebgħau tletin xitwa. Imma kienet għadha tisraq l-attenzjoni ta' bosta u mhux raġel jew tnejn kienu jħarsu u jerġgħu jħarsu kif tgħaddi hi. Anki n-nisa sħabha kienu jgħiru għaliha. Bla dubju baqgħet sabiħa. Dak id-dublett b'dik il-qasma, saqajha barra, kuxxtejha, xagħarha mewġ, wiċċha perfett … kienu jagħmluha unika. Sidirha kien għadu sod u sabiħ. Ta' nisa oħra mat-tletin kien jikrieh u jispiċċa aċċessorju inutli u diffiċli tieħu ħsiebu. Tagħha kien mitluq, ferrieħi u setgħani. Xi drabi kienet tieħu gost taqbdu, tħossu u tmellsu. Tħoss il-piż tal-ħalib li qatt ma sqiet għax l-ulied li tant xtaqet qatt ma ġew. Jongħos ħdejha kien hemm katavru. Almenu hi hekk kienet tgħidlu. Żagħżugħ li xjaħ malajr u li ma tqanqlu b'xejn. Skontha l-ħeġġa li jgħix u li jinnamra mal-avventura kienet ilha li ntfiet fih. Hu kien iwieġeb l-akkuża tagħha bi tbissima ħafifa. Rieqed kien joħlom b'ajruplan li jieħdu 'l bogħod, lil hemm, anki jekk id- destinazzjoni kienet tibqa' dejjem imċajpra. Kien jippersegwitah Boeing 737 jinqala' mir-runwav u jtir sparat lil hinn. Lejl u nhar l-istess ħolma. ħarġa LXXXVI 2014 dejjem jinqata' mill-art b'dik il-grinta ta' barra minn hawn. 'Il bogħod minn dak il-ġenn li ma kienx jifilħu iktar. 'Il bogħod minnha u l-isteriżmi tagħha. Kien iffissat fuq l-għasafar taċ-ċomb. Ma kienx hemm dettall li ma kienx jaf fuq l-ajruplani. Kien jaf jiddistingwi bejn l-ajruplani militari u dawk ċivili u l-magni tagħhom. Minn seba' mili bogħod, kien kapaċi jxomm liema ajruplan kien ikun se jinżel fl-ajruport internazzjonali u maħżun ġo moħħu kellu fact file sħiħ dwar dak l-ajruplan; il-magna, l-ammont ta' passiġġieri li kien jesa', l-arma tal-linja tal-ajru, l-uniformi tal-airhostesses, il-pilota u l-kumplament tal-istaff. Il-fissazzjoni tiegħu fl-ajruplan kienet taqtgħalha nifisha. Tista' tgħid li kien jaf b'kull linja tal-ajru li kien hawn taħt il-kappa tax- xemx inklużi l-/ow cost u lejn liema destinazzjonijiet kienu jittajru kif ukoll il-kuluri li kienu jiżbgħu bihom l-ajruplani u d-denb tagħhom. Ma' sħabu kellu l-fama ta' enċiklopedija fuq l-ajruplani. Kien jgħaddi ġranet iqalleb websajt wara oħra; flok ifittex il-laħam għeri, jgħarrex għall-kesħa tal-metall. Il-frank tiegħu kien jgħaddih Ħal Far jiġbed l-ajruplani telgħin u neżlin u filgħaxija l-hena tiegħu jirregala dawk ir-ritratti lil sħabu tal-Facebook. Meta kien jasal l-air show lanqas kont tarah b'nemes id-dar. Dakinhar li sema' lil Sergio Mallia waqt il-bullettin tas-sitta fuq TVM iħabbar li niżlu żewġ mirages mil-Libja tar lejn l-ajruport. Saq beżgħan li jaħarbulu. Dakinhar mhux li kellu fenkata l-Klabb tal-Boċċi tal-Qrendi ma' sħabu li darba kienu jattendu l-liċeo tal-Ħamrun nesa. Meta niżel l-Airbus A380 tal-Lufthansa, kien ilu iktar minn siegħa jistennieh jinżel b'ansjetà, b' għajnejh ifittxuh fil-medda tas-smewwiet. Il-ħin kollu attent għall-arloġġ u jikkalkula l-vjaġġ li l-ajruplan tal-Lufthansa kellu jagħmel minn Istanbul għal Malta. Isfel kien għaddej kunċert sħiħ. Donnha kienet waslet l-aħħar tad-dinja. Apokalissi sħiħ. Seta' malajr jikkwalifika l-burdata tagħha u kien kapaċi jiddistingwi bejn dagħa, ħalf, biki u t-tgħeżżiż tas-snien. Kienet f'waħda mill- agħar burdati tagħha fejn ix-xitan ta' ġo fiha kien jixkana l-anġlu kustodju. Minn fuq, seta' jisma' t-tkissir tal-platti, il-plattini u s-sjuni. Kliem maħtuf. Diskors li ma jiftehemx. Fl-isfond, Andrew Azzopardi jippreżenta edizzjoni oħra ta' Għandi xi Ngħid joħlom b'Malta aħjar. U hu, quddiem il-laptop, li xtratlu bħala rigal għall-anniversarju taż-żwieġ, jipprova jifhem u jsib raġunijiet validi u konvinċenti għaliex iż-żerriegħa tiegħu ma setgħet b'xejn tiltaqa' mal-bajda tagħha u jagħtiha dak li tant kienet tixtieq biex forsi jferraħha. Kienu xebgħu ġejjin u sejrin għand tobba u professjonisti fil-qasam. Id- database tal-ġinekoloġi tista' tgħid ħarbtuha kollha … Mark Sant, Vves Muscat Baron, Donald Felice, Astrid Camilleri … Min kien jonqos2 Qabel ma jidħlu, fil-klinika għand il-konsulent, jittamaw dejjem f'opinjoni oħra li tikkuntrasta lil ta' qabilha. Min jitħassarhom, min jagħdirhom u min jissuġġerixxi għajnuna psikoloġika. Min jagħmlilha l-ismear test u min jibagħtu jagħmel it-test tal-fertilità. Min jissuġġerilhom konfessur u min iwisshom li dawk ħwejjeġ t' Alla. Ma kienx hemm websajt li ma daħlux fiha flimkien jew għal rashom: http:// www.babvcentre.co.uk, http://www.pregnancv guideonline.com, http://www. babvnames.com, http://www.pregnancv.com, http://www.biggerloads.com … il-kontenut kienu jafuh bl-amment. Kliem ommha baqa' dejjem jgħum fiha. L-omeliji twal ta' kull Ġimgħa u Sibt meta hi u sħabha kienu jitilgħu Paceville, joħolmu li jsibu l-imħabba. Kemm wissietha biex toqgħod attenta u ma ttappanx ġieħha għax dak b'xejn ma tixtrih lura. Biex tibża' mis-suwed li jkunu qed iħufu mal-plajja jfittxu l-inkwiet. Biex ma tafdax l-Għarab għax dawk qatt ma raw xejn u mur żommhom jekk mara jaħkmuha taħt idejhom. Mur għidilha 'l ommha. Kemm għerf kien joħroġ minn fommha. Edukat sabitu hi, bil-ġlekk u l-ingravata, u xorta baqgħet fejn kienet. Bajdani ħaditu u jitkellem bl-istandard xorta ma kienx kapaċi jimla ġufha u jagħtiha tarbija. Dik il-lejla t-teatrin kien fl-aqwa tiegħu.